Aarhuus Stifts-Tidende, 1836-02-05
Universitetets Guldmedaille vandtes i Aar af Studios. med. M. Hassing for Besvarelsen af den medicinske Opgave; Accessit tilkjendtes Cand. Theol. Chr Jacobsen, Studios. med. Jens Blicher, og Studios. Theol. Andr. F. Schjødte, den Første foren theologisk, den Anden for en medicinsk, og den Tredie for en philosophisk Priisafhandling. Det asiatiske Compagnie har i den sidste Tid tildraget sig en ualmindelig Jnteresse baade ved de Forhold som føre dets Opløsning imøde, og ved den haardnakkede Modstand fra Bestyrelsens Side. Man erindre sig, at der i Fjor blev udnævnt en Committee til at undersøge Compagniets Tilstand. Af dens Beretning erfores, at alle siden 1815 gjorte chinesiske Expeditioner havde bragt Tab, at Actiernes Forringelse uundgaaeligen maa vedblive, og at de maa synke Aar for Aar paa Grund af de betydelige Administrationsomkostninger, som beløbe sig til over 20,000 Rbd. om Aaret, og den store Rentebyrde der hviler paa Compagniet formedelst en Gield af over 600,000 Rbd. Man erindre sig ligeledes Udfaldet af den forrige Generalforsamling, der formedelst Justitsdirecteurens, Etatsraad Schæffers Paastaaenhed blev hævet uden noget Resultat. Nu har der atter været en ny Generalforsamling, ligesaa stormende som de foregaaende. Der skulde vælges en Directeur i Grosserer Muffelmanns Sted. Da Jnteressenterne efter den saaofte havte Erfaring forudsaae, at Justitsdirecteuren, fremdeles vilde vise sig conseqvent i sin haardnakkede Modstand at ville, som hans formeentlige Pligt, opretholde Compagniet om det end var nok saa fordærveligt for Actionairerne, og af al Magt modsætte sig Discussionen af Committeens Forslag, havde de dennegang beredt sig paa at sætte dette igjennem. Men imod Directeurens kolde Rolighed strandede ogsaa dennegang de kraftigste, de bedst motiverede Forestillinger. Han modsatte sig paa det bestemteste at træde i Underhandling med Regjeringen, og da dette fra alle Sider fordredes, lod han protokollere en formelig Protest. Mødet blev imidlertid meer og meere stormende, og man forlangte Votering. Dette indrømmedes endelig, dog paa Vilkaar, at Voteringen skulde skee aabenlyst. Skjøndt dette var imod Skik og Brug fandt man sig deri, og Resultatet blev, at Forslaget bifaldtes med 124 St. mod 23. Sidstnævnte bestode paa Een nær af Compagniets Embedsmænd. Justitsdirecteurens Klogskab strandede dennegang, thi han havde sat sit Haab til den aabne Voteringsmaade. Men allerførst skal Sagen nu forelægges Kongen, og Hs. M. Resolution indhentes om Directionens Protest eller Generalforsamlingens Beslutning skal staae ved Magt. Da nu dette var saavidt afgjort, skulde der vælges en handelskyndig Directeur istedetfor den afgaaende, Grosserer Muffelmann. Et betydeligt Antal Jnteressenter, havde underskrevet et Andragende om at Valget, der ellers gielder for 3 Aar, maatte dennegang, paa Grund af Omstændighederne, kun gjelde for eet Aar, men dette Andragende blev afviist af Justitsdirecteuren, der aldeles nægtede at lade det komme under Afstemning, fordrende Valget uden nogen betingelse foretaget efter Octroien. Pluraliteten af Forsamlingen underskrev nu en Protest mod Justitsdirecteuren, men denne nægtede at modtage og protocollere den. Derpaa sendte man Bud efter Notarius publicus, for ved ham at lade Protesten overleveres ham, men da hans Komme anmeldtes lod Justitsdirecteuren svare: at hans Function for Øieblikket ikke tillod ham at modtage nogen Fremmed, der desuden, som Jkke=Actionair, et kunde indlades i Forsamlingen, hvorfor han lod Notarius bede at komme næste Dag til sig i hans Bopæl. Alle de som havde underskrevet Protesten opbragtes naturligviis herover endnu mere, erklærte Directeurvalget som Directionen agtede at foretage for ugyldigt, og forlode samtligen Forsamlingssalen. Men Justitsdirecteuren blev sit Forsæt tro, lod Valget skee ved den lille Rest som blev tilbage, og Grosserer Müffelmann blev nu i fuldkommen Rolighed valgt atter igjen til Directeur paa 3 Aar. Det hedder nu, at Pluraliteten af Jnteressenterne har i Sinde at ville forelægge Hs. M. Kongen den hele Sag, og andrage paa Compagniets Ophævelse. (Af Khonsp. og fl. Bl.)